Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 117/13/4406	Topoľčany, 22.5.2013
EEČ : 2-35-43-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený XXXXX v mieste svojho trvalého pobytu a všade, kde sa zdržiaval napriek rozsudku Okresného súdu v Nitre, sp. zn. 26P 45/2012-50 zo dňa 30.04.2012, s dátumom právoplatnosti 24.05.2012, ktorým bol zaviazaný prispievať na výživu svojej dcéry XXXXX, nar. XXXXX v sume 60,- Eur mesačne,  vždy do 15-teho dňa v mesiaci k rukám matky XXXXX, nar. XXXXX, trv. bytom XXXXX sa svojej vyživovacej povinnosti úmyselne vyhýbal tým, že hoci v predmetnej dobe od 19.04.2012 do 31.12.2012 bol zamestnaný na Dohodu o vykonaní práce v spoločnosti „XXXXX, kde mu však za mesiace máj 2012 až december 2012 nebola vyplatená žiadna mzdy, si inú brigádnickú prácu a ani zamestnanie nehľadal a taktiež sa nezaevidoval ani na príslušnom úrade práce, soc. vecí a rodiny, čím za zavinené obdobie neplnenia si svojej vyživovacej povinnosti v období od 01.09.2012 do 21.02.2013, kedy sa zaevidoval na Úrade práce, soc. vecí a rodiny v Nitre, spôsobil XXXXX dlh v celkovej sume 280,- Eur,

lebo zanikla trestnosť činu

Odôvodnenie:
Policajt Obvodného oddelenia PZ v Topoľčanoch uznesením č. ORP-85/TO-TO-13 zo dňa 13.02.2013 podľa § 199 ods. 1 Tr. por.    začal trestné stíhanie vo veci trestného činu zanedbania povinnej výživy podľa § 207 ods. 2 Tr. zák.  a následne uznesením pod č. ORP-85/TO-TO-2013 zo dňa 09.04.2013 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 2  Tr. zák. na  skutkovom základe uvedenom vo výrokovej časti tohto uznesenia. 
Dňa 03.05.2013 obvinený XXXXX poverenému príslušníkovi predložil písomný doklad o uhradení dlžného výživného sa dcéru XXXXX v celkovej sume 280,- Eur. k rukám poškodenej XXXXX. Dňa 03.05.2013  poškodená XXXXX vo svojej výpovedi potvrdila, že zameškané výživné je zo strany obvineného zaplatené v celej výške. Taktiež uviedla, že  dieťa z dôvodu neplatenia výživného sa nedostalo do stavu núdze a nemalo to na neho trvalo nepriaznivé následky,  základné životné potreby synovi dokázala zabezpečiť.
Preskúmaním spisového materiálu bolo teda zistené, že trestnosť činu, pre ktorý je trestné stíhanie vedené zanikla.

	Podľa § 86 Trestného zákona trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

              Po vyhodnotení takto zadokumentovaných dôkazov možno konštatovať, že trestnosť prečinu zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka